Vas je vaš kitajski prijatelj kdaj vprašal:
"Katero je tvoje astrološko znamenje?"
Ne mislite, da samo malo klepetajo.
Če rečeš: "Sem opica,"
bodo takoj vedeli,
da si star 24, 36, 48 ali 60 let.
(Smeh)
Vprašanje o astrološkem znamenju je vljudno vprašanje o tvoji starosti.
Razkritje tvojega astrološkega znamenja, pomeni tudi, da boš ovrednoten.
Sodili bodo o tvoji sreči in nesreči,
o tvoji osebnosti, kariernih možnostih
ter kakšno bo zate določeno leto.
Če jim poveš svoje in partnerjevo znamenje,
si bodo ustvarili sliko o tvojem zasebnem življenju.
Mogoče ne verjameš v kitajski horoskop.
Glede na to, da četrtina svetovne populacije je pod njegovim vplivom,
bi bilo pametno, da nekaj narediš glede tega.
Torej, kaj natačno je kitajski horoskop?
Večina zahodnjakov pomisli na grško-rimski horoskop,
kjer so znaki razdeljeni na 12 mesecev.
Kitajski horoskop je drugačen.
Je 12-letni cikel označen z živalmi,
ki se začne s podgano in konča s prašičem
in nima nikakršne povezave z ozvezdji.
Na primer, če si bil rojen leta 1975, si zajec.
Vidiš tu svoje znamenje?
Naši kitajski predniki so ustvarili zelo zapleteno teoretično ogrodje,
ki je osnovano na notranjem jangu, petih elementih in 12 živalih horoskopa.
Skozi tisoče let
je ta popularna kultura vplivala na najpomembnejše odločitve ljudi,
kot je poimenovanje, poroka, rojevanje in odnos do drugih.
In nekatere izmed posledic so osupljive.
Kitajci verjamejo, da se nekatere živali med sabo razumejo boljše kot druge.
Posledično starši izbirajo specifična leta za rojevanje otrok,
ker verjamejo, da skupinski trud za dobro kombinacijo živali
lahko privede do družinske blaginje.
Na horoskop se zanašamo tudi, ko vstopamo v romantično zvezo.
Jaz sem prašič; morala bi imeti odlično romanco s tigri, kozami in zajci.
Kitajci verjamejo, da so nekatere živali naravne sovražnice.
Kot prašič moram biti previdna s kačo.
Dvignite roke, če ste kača.
Pozneje se bova pogovorila.
(Smeh)
Verjamemo, da so nekatere živali srečnejše od drugih,
na primer zmaj.
Za razliko od zahodnjaške tradicije
je kitajski zmaj simbol oblasti, moči in bogastva.
Vsi si želijo imeti dojenčka zmaja.
Jack Majevi starši so najverjetneje bili ponosni.
In niso edini.
Leta 2012, v zmajevem letu, se je stopnja rodnosti na Kitajskem,
v Hong Kongu in Tajvanu
povečala za pet odstotkov.
To pomeni še en milijon več dojenčkov.
S tradicionalno naklonjenostjo do fantkov
je bilo razmerje med fantki in punčkami enako 120 proti 100.
Ko bodo zmajevi fantki odrasli,
se bodo soočili z večjo tekmovalnostjo v ljubezni in na trgu dela.
Po sporočilu za javnost, ki sta ga izdala BBC in kitajska vlada,
je število carskih rezov doseglo vrh januarja 2015.
Zakaj?
To je bil zadnji mesec leta konja.
Pa ne zato, ker imajo Kitajci tako radi konje,
ampak se skušajo izogniti nesrečnim kozjim dojenčkom.
(Smeh)
Če si koza, se, prosim, ne počuti slabo.
To so kozji dojenčki.
Osebno se mi ne zdijo ravno neke zgube.
(Smeh)
Tiger je druga nezaželena žival
zaradi njegovega muhastega značaja.
V mnogih kitajskih regijah se je v tistih letih stopnja rodnosti izrazito zmanjšala.
Morda pa bi bilo dobro razmisliti o horoskopu z druge plati.
Tigrovi in kozji otroci bodo imeli veliko manj konkurence.
Morda so oni srečneži.
Šla sem skozi Forbesov seznam 300 najbolj bogatih oseb na svetu
in je zanimivo videti,
da sta najbolj nezaželeni živali, koza in tiger,
na vrhu lestvice,
celo višje od zmaja.
Zato bi morda morali razmisliti,
da je veliko boljše imeti manj konkurence.
Še zadnja, a zanimiva točka:
veliko Kitajcev sprejema svoje investicijske odločitve
na osnovi horoskopskega indeksa.
Čeprav sta bili verovanje in tradicija horoskopskih znamenj
razširjeni skozi tisoče let,
se je trend njihove uporabe pri sprejemanju glavnih odločitev
pojavil šele v zadnjih desetletjih.
Naši predniki so bili zelo zaposleni s preživetjem revščine, suše,
lakote, izgredov, bolezni in državljanske vojne.
In končno imajo Kitajci čas, bogastvo in tehnologijo
za ustvarjanje idealnega življenja, ki so si ga vedno želeli.
Skupna odločitev, ki jo sprejme 1,3 milijarde ljudi,
povzroča nihanje v ekonomiji in povpraševanju po vsem,
od zdravstva do izobrazbe, nepremičnin in potrošnih dobrin.
Ker ima Kitajska pomembno vlogo v globalni ekonomiji in geopolitiki,
odločitve osnovane na horoskopu in drugih kitajskih tradicijah
močno vplivajo na cel svet.
So tu prisotne kake opice?
2016 je opičje leto.
Opice so inteligentne, radovedne, kreativne in nagajive.
Hvala.
(Aplavz)